
UITTREKSEL 


Die ekstraflorale nektarkliere by Dioscorea sylvatica is van die oppervlakkige soort en 
word op verskeie dele van die plant aangetref. Die kliere aan die abaksiale kant van die 
blaarskyf wat sigbare nektardruppeltjies uitskei word beskryf. `n Skede wat subepidermaal 
in oorsprong is, skei die klierweefsel van die blaarmesofil. Die klierweefsel is epidermaal in 
oorsprong. Die periferale laag klierselle verskil van die res deurdat onder andere veral die 
radiale selwande ’n besondere sterk lipied impregnering het. Die impregnering is ook tot ’n 
mindere mate by die aktief uitskeidende klierweefsel waargeneem. Die sitoplasmaryke 
klierselle bevat besonder baie mitochondria met opvallende groot kristae. Goed gedifferen- 
sieerde diktiosome is daarenteen afwesig. Die oppervlakkige klierselle het `n opvallend 
goed ontwikkelde ER. In die nektar kom daar blykbaar verskeie suikers voor, waaronder 
fruktose, glukose en sukrose. `n Aantal aminosure kom ook in lae konsentrasies daarin 
voor. 


ABSTRACT 


THE ANATOMY AND ULTRASTRUCTURE OF THE EXTRAFLORAL NECTARIES 
OF DIOSCOREA SYLVATICA ECKL. AND THE COMPOSITION OF THE NECTAR 


The extrafloral nectaries of Dioscorea sylvatica are of the superficial type and occur in 
various parts of the plant. The glands on the abaxial side of the leaf blade, which secrete 
visible droplets of nectar, are described. A sheath which is derived from the hypodermis 
separates the glandular tissue from the leaf mesophyll. The glandular tissue is derived from 
the epidermis. The peripheral layer of glandular cells differs from the remainder in that, 
amongst other things, especially the radial walls are heavily impregnated with lipids. This 
impregnation also occurs but to a lesser extent in the actively secreting glandular cells. The 
glandular cells which are rich in cytoplasmic components have an exceptionally large 
number of mitochondria with well-developed cristae. Well-differentiated dictyosomes are 
absent however. The superficial glandular cells have a markedly well-developed ER. 
Various sugars, including fructose, glucose and sucrose occur in the nectar. A number of 
amino acids occur in the nectar in low concentration. 


1. INLEIDING 

Reeds in 1888 vermeld Correns waarnemings van Kunth, Bokorny en Delpino 
in verband met die ekstraflorale nektarkliere (‘‘extra-nuptiale Nectarien’’ soos hy 
dit noem) op die blare van verskeie Dioscorea-spesies. Die Suid-Afrikaanse 
spesies wat ter sprake was, is waarskynlik D. elephantipes en D. sylvatica 
(‘‘Testudinaria Elephantipes und T. montana"'). Correns sien vir die eerste keer 

ook kliere op die stingels en blaarstele en gee `n goeie, volledige beskrywing van 
die ontogenie en anatomie van die kliere. 

Bohmker (1917) het hoofsaaklik die inhoudstowwe van nektarkliere in die 
algemeen ondersoek terwyl Winkler (1925) die nektarsekresie by ‘‘Testudinaria 
elephantipes’’ meer noukeuring bestudeer het. Orr (1923 en 1926) verwys na 
vroeëre waamemings en beskryf vir die eerste keer die gelobde diepgeleë ‘‘inter- 
nal’’ ekstraflorale nektarkliere in die blare van D. macroura, dit is D. sansibaren- 
sis (Burkill, 1960). In dié kliere, wat hy onderskei van die ‘‘superficial’’ of 
oppervlakkige soort wat onder andere by D. sylvatica voorkom, vind hy Gram 
positiewe bakterieé wat hy as stikstofbinders beskryf. 

In sy bydrae tot die kennis van die ekstraflorale nektarkliere by die Angio- 
spermae maak Zimmermann (1932) onderskeid tussen ‘‘gestaltete’’ en ‘‘ge- 
staltlose’’ nektarkliere. By Dioscorea sylvatica kom eersgenoemde tipe, naamlik 
‘‘strukturele’’ kliere voor, wat meestal makroskopies sigbaar is, `n bepaalde vorm 
aanneem, en anatomies gedifferensieerd is. Dié outeur noem ook dat, slegs ses 
families van die Monocotyledoneae ekstraflorale nektarkliere besit, en dat hulle 
meestal wortelstokke of soortgelyke stoororgane het en nie uitgesproke higrofiete 
is nie. 

Schnepf (1969) wys daarop hoe moeilik omgrensbaar die begrippe sekresies en 
ekskresies in die geval van nektarsekresies is. By D. sylvatica is die klierselle vir 
die uitskeiding van nektar gespesialiseer. Ekskresieselle daarenteen sou die pro- 
dukte in hulle self opberg. Ons beskou die suikerbevattende oplossing, of ‘‘nek- 
tar’’ volgens Schnepf (1969), wat die ekstraflorale nektarkliere van D. sylvatica 
uitskei, as `n sekresie. Ayensu (1972) gee min bykomstige inligting oor die 
ekstraflorale nektarkliere by Dioscorea, wat hy ook ‘‘honey glands” noem. Dit 
blyk dat daar oor die funksie en die samestelling van sekresies van hierdie kliere 
van Dioscorea-spesies feitlik nog niks bekend is nie (Hegnauer, 1963) en die doel 
van hierdie werk was om die kennis in hierdie verband aan te vul. 


2. MATERIAAL EN METODES 
a. Algemeen 


Vir die ondersoek is D. sylvatica-plante van vier lokaliteite in die Transvaal 
gebruik nl. 2628-CA Johannesburg; 2430-DB Pelgrimsrust; 2429-BB Potgietersrus 
en 2529-AD Witbank. 


b. Ligmikroskopiese ondersoek 


Die fiksering is in 10 % akroleien gedoen terwyl die dehidrering volgens Feder 
en O'Brien (1968) gedoen is. Vir die infiltrasie en inbedding is die monomeer 
mengsel (Von Teichman und Logischen, 1973a) gebruik. Die vervaardiging van 
die 2 um dik harssneé en die kleuring met perjodiumsuur Schiff se reagens (PAS), 


toluidienblou (TB) en Soedan-swart is gedoen volgens Von Teichman und Logi- 
schen (1973a en b). 

c. Elektronmikroskopiese ondersoek 


Die materiaal is in 6 % glutaaraldehied in ’n 0,05 M natriumkakodilaatbuffer 
pH 7,4 gefikseer terwyl 2 % OSO, in dieselfde buffer vir die nafiksering aangewend 
is. Die dehidrering is met etanol en 1,2-propileenoksied gedoen en die inbedding 
met Spurr se inbedmedium (Spurr, 1969). Die dunsneé is met behulp van 
glasmesse op `n Reichert OM U3 ultramikrotoom gemaak. Hulle is eers met 5% 
uranielasetaat wat in dubbel gedistilleerde water opgelos is en wat `n paar druppels 
96 % etanol bevat het, en daarna met loodsitraat gekleur (Reynolds, 1963). `n 
Phillips EM 301 elektronmikroskoop is vir die verdere bestudering en fotografie 
gebruik. 


d. Chromatografiese ondersoek 


Vir die dunlaagchromatografie is mikrokristallyne selluloseplate berei. 
Butanol : asynsuur : water = 4:1:1 (v/v) is as loopvloeistof gebruik terwyl die 
kleuring van die koolhidrate en aminosure met anilienftalaat en ninhidrien respek- 
tiewelik uitgevoer is. 

'n Hewlett Packard 5750 gaschromatograaf is vir die gaschromatografiese 
Ondersoek gebruik. Die konsentrasie van die monster wat in die apparaat gespuit 
is, was 19,6 mg/cm-* en slegs 1 ul is ingespuit. `n 3 m lange glaskolom met `n 
buitedeursnee van 6 mm, wat gepak was met 3% OV-17 op Chromosorb W met 
'n maasgrootte van 100 tot 120, is gebruik. Die draergas was stikstof. Die 
volgende temperatuurgegewens was ter sake. Kolomtemperatuur is geprogram- 
meer met `n begintemperatuur van 150 °C en ’n eindtemperatuur van 250 °C 
terwyl die inlaat- en detektor-temperature 250 °C en 280 °C respektiewelik was. 
Die programmeringstempo was 10 °C/min. `n Vlamionisasiedetektor is gebruik. 

In `n poging om `n relatief groot hoeveelheid sekreet vir die chemiese 
ontleding te versamel is elf plante in `n fitotron by `n daglengte van 12 uur met `n 
dag- en nagtemperatuur van 28 “C en 18 “C onderskeidelik en `n relatiewe 
humiditeit van 80 % geplaas. 

Die sekresies wat as blink, taai druppeltjies by elke aktiewe klier sigbaar was, 
is daagliks versamel deur die blaar teen ’n baie skoon voorwerpglasie te druk. Dié 
sekreet is met gedistilleerde water afgewas en die oplossing ingedamp en gevries- 
droog. Sekresies is egter ook direk vanaf die blare met behulp van `n spuitjie 
versamel en direk gaschromatografies ontleed. 


3. RESULTATE EN BESPREKING 

Volgens Ayensu (1972), en eie waarnemings op vars materiaal kom ekstra- 
florale nektarkliere op die blare van die volgende Suid-Afrikaanse Dioscorea- 
spesies voor: D. burchellii, D. cotinifolia, D. dregeana, D. elephantipes, D. 
hemicrypta, D. mundtii, D. quartiniana, D. retusa en D. sylvatica. 

a. Algemeen 

By Dioscorea sylvatica word die ekstraflorale nektarkliere op die blaarlaminas 
en -stele, sowel as die stingels en bloeiasse aangetref. Die kliere kom aan die 
abaksiale kant van die lamina voor en.is hoofsaaklik in twee gebiede gekonsen- 
treer nl. op die “‘voorloperpunt’’ (*‘Vorlauferspitze’’ of “‘forerunner tip’’) en op 
die basale gedeelte van die lamina (Fig. 1). Dié verspreiding is blykbaar redelik 
algemeen by Dioscorea-soorte (Burkill, 1960). 


ww p 

Fic. 1. 


Klierverspreiding op die blaar van D. sylvatica. `n Abaksiale aansig a: blaar; b: ‘‘voor- 
loperpunt’’. Die swart kolle verteenwoordig die kliere. 


Met die blote oog is hierdie kliere slegs as klein stippeltjies waarneembaar. 
Onder vergroting is hulle in oppervlakaansig sirkel tot effens ovaalvormig. 
Blunden er al. (1971) gee ’n baie mooi skets van dié aansig. Die lengte daarvan 
wissel van 0,1 tot 0,45 mm en die breedte van 0,1 tot 0,4 mm. Aktief uitskeidende 
kliere is blink en groen tot geelgroen van kleur en staan koepelvormig bokant die 
blaaroppervlak uit, terwyl ou kliere wat hulle afskeidende funksie verloor het, as 
bruin kratervormige insinkings voorkom. 

Die kliere op die blaarstele is meer lank-ovaalvormig en ingesink. Die lengte 
daarvan wissel van 0,2 tot 0,6 mm en die breedte van 0,1 tot 0,2 mm. 


b. Die anatomie van die ekstraflorale nektarkliere 

By Dioscorea sylvatica is die kliere van die oppervlakkige soort (Orr, 1926) 
aangesien hulle oppervlakkig in die blaarweefsel geleë is en `n groot gedeelte van 
die klier aan die buiteoppervlak blootgestel is. In `n dwarsdeursnee van die blaar, 

is die aktief-uitskeidende klier bikonveks van vorm. Dit word van die mesofil 
afgegrens deur `n beskermende skede (‘“Schutzscheide’’ volgens Correns, 1888). 
Die selle van hierdie laag is parenchimaties en van die res van die mesofilselle 
onderskeibaar omdat hulle kleiner is (Fig. 2 en 3) as laasgenoemde selle, langer 
meristematies bly en dig teenmekaar sluit. In ouer kliere het die selle effens dikker 
sellulose wande. Dit is in ooreenstemming met Correns (1888) se waarnemings. 
Zimmermann (1932) vind onder andere by Acacia dealbata kliere met soortgelyke 
skedes waar die radiaalgestrekte selle egter gelignifiseerde selwande toon, terwyl 
by ander soorte verkurkte selwande in die skede voorkom. 


FIG. 2. 
`n Dwarsdeursnee van volwasse, aktiewe kliere. A: 'n mediane sneë; B: net aan die kant 
raakgesny ab. e: abaksiale epidermis;g: klierselle; M: mesofil; pg: periferale laag kliersel- 
le; s: skede; vt: vaatweefsel. (PAS & TB-kleuring). 


Die klierweefsel self bestaan, in `n dwarsdeursnee van die blaar, uit vierkan- 
tige tot radiaalgestrekte sitoplasmaryke selle met klein vakuole en duidelike kerne 
(Fig. 3). Die klierselle is dikwels in radiale rye gerangskik. Die laag klierselle wat 
aan die parenchiemskede grens (die binneste laag klierselle) is baie duidelik van 
die res van die klierselle onderskeibaar omdat hulle inhoude ligter kleur met 
PAS/TB (Fig. 2 en 3). Die rede daarvoor mag wees dat hulle relatief minder 
sitoplasma (grooter vakuole) en kleiner kerne besit. l 

Kleuring van sneë van volwasse kliere met Soedan-swart (Fig. 4), toon dat die 
klier bedek is met `n kutikula en dat hoofsaaklik die radiale wande van die 
periferale klierselle, wat met PAS/TB ligter kleur, met lipiedagtige stowwe 

FIG. 3. 
`n Dwarsdeursnee van `n gedeelte van `n volwasse klier. g: klierselle; pg: periferale laag 
klierselle; s: skede. (PAS & TB-kleuring). 


geimpregneer is. Soos die PAS-kleuring aantoon (Fig. 5a) bevat veral die 
genoemde radiale wande feitlik geen sellulose nie. Die TB-kleuring van dieselfde 
sneé toon dat daar blykbaar klein hoeveelhede hemi-sellulose en pektiese stowwe 
in dié wande voorkom. Met hierdie ondersoek is gevind, dat jong, reeds makro- 
skopies sigbare kliere wat nog nie aktief is nie, nog geen lipiede in die selwande 
besit nie. Jong, aktiewe kliere toon egter wel lipiedimpregnasie. Correns (1888) en 
Bergmann (1913) meen dat die radiale selwande van die klierselle met suberien 
geimpregneer is. 

Volgens Schnepf (1969) word die werklike klierselle by baie nektarkliere deur 
`n skede waarvan die selwande met kutien of ander stowwe geimpregneer is, van 
die res van die plantweefsel afgegrens. `n Soortgelyke impregnering van elektron- 
digte, lipiedagtige stof kan in Fig. 5b en 5c waargeneem word. Hierdie verdikte 
selwande kom veral in die periferale laag klierselle en die aangrensende klierselle 
voor wat in Fig. 4 `n positiewe reaksie met Soedan-swart toon. 

Correns (1888) het blykbaar meestal kliere wat in die ‘‘oksels’’ van die sy-are 
voorgekom het, ondersoek en daarom is sy opmerking ‘‘An jedes Nectarium im 
Blatte legen sich mehrere Gefassbiindel an’’ verstaanbaar. Vir hierdie ondersoek is 
klierbevattende gedeeltes van die lamina wat tussen die groter are voorkom, 
gebruik en in geen geval is vaatweefsel direk langs die kliere gevind nie. Die sneë 
van die blaarpunte het ook geen vaatweefsel naby die kliere getoon nie en is dus in 
ooreenstemming met Orr (1926) se bevindings. 

FIG. 4. 
`n Dwarsdeursnee van volwasse, aktiewe kliere. A: aan die kant raakgesny, nl deur die 
periferale laag klierselle; B: `n meer mediane snee. M: mesofil; cu: kutikula. (Soedan- 
swart-kleuring). 


Fic. 5a. 
`n Dwarsdeursnee van `n gedeelte van `n volwasse klier. g: klierselle; M : mesofil; pg: 
periferale laag klierselle; s: skede. (L.W. uitsluitlik PAS-kleuring.) 

Namate die kliere ouer word en hulle hul uitskeidende funksie verloor, begin 
veral die buitenste klierselle krimp en radiaal afplat, wat tot gevolg het dat die hele 
klier `n kratervormige holte in die blaarweefsel vorm. 


me” V 
Kia 
Fic. 5b. 
'n Elektronmikrograaf van gedeeltes van klierselle in `n ouer blaar. CW: radiale selwand; 
m: mitochondria; N: kern; V: vakuool. 

FIG. Sc. 
n Elektronmikrograaf van gedeeltes van klierselle in 'n ouer blaar. /: lipiedagtige stof in 
die selwand; v: vesikel. 

c. Die ontogenie van die kliere 


Namate die meristematiese aktiwiteit van die blaarweefsel begin afneem, vind 
daar 'n basipetale ontwikkeling van ekstraflorale nektarkliere aan die abaksiale 
kant van die blaar plaas. Die eerste kliere ontwikkel op die ‘‘voorloperpunt’’ en 
met verloop van tyd vind klierontwikkeling ook meer na die basis van die lamina 
toe plaas. 

Volgens Correns (1888), Bergmann (1913) en Orr (1926) ontstaan die klier- 
weefsel by verskeie Dioscorea-soorte uit `n enkele epidermale sel. In die huidige 
ondersoek op D. sylvatica kon nie met absolute sekerheid vasgestel word of die 
klierweefsel uit `n enkele of `n aantal aangrensende epidermisselle ontstaan nie. 
Op grond van Fig. 6 en met inagneming van die bogenoemde werkers se 
bevindings blyk dit egter dat die klierweefsel by D. sylvatica waarskynlik ook uit 
'n enkele epidermissel ontwikkel. Die epidermissel(le) deel antiklinaal om ’n 
aantal wigvormige, radiaalgestrekte klierselle te vorm (Fig. 7). Die selle van die 
skede is egter subepidermaal in oorsprong (Fig. 6), soos ook onder andere deur 
Correns (1888) aangetoon is. 

Terwyl antiklinale delings van die selle van die klierliggaam nog voortdurend 
plaasvind, begin die klierselle radiaal strek en die selinhoud word meer 
gevakuoleer. Die selle van die skede begin ook geleidelik vergroot (Fig. 7). 
Daarna vind periklinale delings van die klierselle plaas (Fig. 8). Deur opeen- 


FIG. 6. 
`n Dwarsdeursnee van ’n gedeelte van 'n jong D. sylva 
epidermis; d: kariokinese is voltooi, maar nie sitokinese nie; 
selle wat oorsprong sal gee aan die skede. 


tica blaar. ab. e: abaksiale 
M: mesofil; s meristematiese 

FIG. 7. 
`n Dwarsdeursnee van `n gedeelte van `n ontwikkelende klier. ab. e: abaksiale epidermis; 
g: klierselle; s: skedeselle. 


volgende antiklinale- en periklinale delings vergroot die klier totdat dit die 
volwasse stadium bereik (Fig. 2). 


d. Die ultrastruktuur van die klierselle 

`n Opvallende kenmerk van die dieperliggende klierselle is dat hulle besonder 
ryk is aan mitochondria (Fig. 9). Dit stem ooreen met bevindings van Wrischer 
(1962), Schnepf (1969) en Tsekos & Schnepf (1974). Die kristae van die 
mitochondria is opvallend groot (Fig. 10) soos ook deur Wrischer (1962) by 
nektarkliere van Vicia faba waargeneem is. Die selkerne is relatief groot (Fig. 9). 

In die plastiede van die klierselle kom elektrondigte buisvormige strukture 
voor (Fig. 10). Soortgelyke insluitsels van plastiede word ook deur Wrischer 
(1962) beskryf en volgens genoemde outeur word dit ook deur verskillende ander 
outeurs vermeld. 

Geen goed gedifferensieerde diktiosome is in die klierselle waargeneem nie 
alhoewel daar in die aangrensende mesofilselle wel diktiosome en goed gedif- 
ferensieerde chloroplaste voorkom (Fig. 11). In die oppervlakkige klierselle kom 
daar `n opvallende hoeveelheid endoplasmiese retikulum voor. Volgens Schnepf 
(1969) en Rachmilevitz & Fahn (1973) vind die sekresie waarskynlik deur die 
endoplasmiese retikulum plaas. 

Die spleetvormige openinge in die buitenste selwande van die epidermisselle 
kan moontlik aan swak fiksering toegeskryf word alhoewel Tsekos & Schnepf 

FIG. 8. 
| 'n Dwarsdeursnee van `n gedeelte van `n ontwikkelende klier. ab. e: abaksiale epidermis; 
g: klierselle; s: skedeselle. 


FIG. 9. 


`n Elektronmikrograaf van gedeeltes van klierselle in 'n 
sitoplasma: m: mitochondria; N: Kern; Nm: Kernmemb 


jong blaar. Ch: chloroplast; Cy: 
raan; P: plastied; V: vakuool. 

Fic. 10. 
‘n Elektronmikrograaf wat `n hoër vergroting van ‘n gedeelte van Fig. 9 daarstel. E. d: 
elektrondigte strukture in plastied; C: Kristae; m: mitochondrion; N: Kern; Pd: plas- 
modesma; Pm: plastiedmembraan. 


Fic. 11. 
n Elektronmikrograaf van gedeeltes van twee mesofilselle aangrensend aan die klier. CW: 


selwand; D: diktiosoom; gr: granum in chloroplast; L: lomasoom; m: mitochondrion; Pl: 
plasmalemma; V: vakuool. 

(1974) soortgelyke splete wat met uitskeiding in verband staan, in die wande van 
die klierselle van Viscaria vulgaris waargeneem het. 


e. Die sekreet van die ekstraflorale nektarkliere 


Die sekresies is sigbaar as klein blink druppeltjies. Die plante in die tuin het 
veral vroeg in die oggend, ongeveer ’n uur na sonopkoms, aktief nektar uitgeskei. 
'n Hoër humiditeit, na onlangse reëns, het die uitskeiding opmerklik laat toeneem. 
Dit het daartoe aanleiding gegee dat `n aantal knolle in die fitotron geplaas is sodat 
'n groter hoeveelheid sekreet oor `n periode van ongevegr twee maande versamel 
kon word. Aktiewe kliere het veral op.die blare en jong stingels, wat baie aktief 
groei, voorgekom. Die kliere op die ‘‘voorloperpunt’’ het voor die kliere op die 
basale lamina begin uitskei. Die relatief onontwikkelde blare (katafille), aan die 
basis van die stingel, het ook aktiewe kliere bevat. Namate die sytakke ontwikkel 
en die apikale groei van die hoofstingel vorder, neem die afskeiding van die kliere 
op die ouer blare af. In die fitotron het die kliere op die blaarstele en bloeiasse ook 
aktief nektar uitgeskei. Selfs ouer blare wat al begin geel word het, het nog 
aktiewe kliere bevat. 

Volgens die dunlaagchromatografiese ondersoek kom die volgende suikers 
moontlik in die sekreet voor: arabinose, fruktose,* galaktose,* glukose,* man- 
rose,* melibiose, raffinose, sorbose, sukrose; asook die suiker derivaat glukuron- 
suur. Blykbaar kom ook die volgende aminosure in lae konsentrasies voor: 
alanien,* aspartiensuur, glisien,* glutamiensuur,* serien,* treonien, valien* of 
metionien en waarskynlik ook arginien. Die suikers en aminosure wat met `n 
sterretjie gemerk is, kom volgens Hegnauer, 1963 onder andere ook in die slym 
van Dioscorea- en Tamusknolle voor. 

Uit die gaschromatografiese ondersoek blyk dit dat die samestelling van die 
sekreet nie konstant is nie. Die variasie is moontlik die gevolg van mikrobiese 
werking en/of ensiemwerking (Zimmermann, 1953) nadat die nektar versamel is. 
Identifisering van die suikers is bemoeilik omdat die suiwer suikers wat as 
standaarde gebruik is, samestellings van isomere was. 

Met inagneming van bogenoemde probleme dui die voorlopige gaschromato- 
grafiese resultate daarop dat daar moontlik nege suikerkomponente in die nektar 
voorkom. Met die tyd ter beskikking kon egter net drie met sekerheid geiden- 
tifiseer word, nl. fruktose, glukose en sukrose. Dit stem onder andere ooreen met 
die waamemings van Percival (1961), op die nektar van Tamus communis wat 
naverwant is aan Dioscorea, asook onlangse gaschromatografiese nektarontledings 
op twee Impatiens spp. (Elias en Gelband, 1977). Suikers wat blykbaar nie in die 
uitskeiding van D. sylvatica voorkom nie, is arabinose, galaktose, mannose en 
sorbose (aldus die gaschromatografiese ondersoek). 

Ongelukkig geld die stelling van Helder (1958) in verband met nektarkliere 
vandag nog nl. "little attention has been paid to the physiology of these organs’. 
Daar is relatief min inligting oor (a) die invloed van verskillende faktore op die 

proses van nektarproduksie en (b) die meganisme van die nektarsekresie (Helder, 
1958 en Schnepf, 1969). Die sekresieproses is onafhanklik van die direkte invloed 
van baie eksterne faktore. Die algemene fisiologiese toestand van die plant, die 
stadium van ontwikkeling asook die ‘‘suikerstatus’’ van die plantorgane wat die 
kliere dra, speel egter `n betekenisvolle rol in die sekresieproses (Helder,- 1958). 
Correns (1888) se vraag na die betekenis van die nektarkliere vir die biologie van 
die plant kan nog nie beantwoord word nie. 

Die mening van Elias en Gelband (1977) oor die basiese rol van ekstraflorale 
nektarkliere nl. ‘‘current workers accept their role as ant attracting organs’’ lyk 
onaanvaarbaar vir Dioscorea sylvatica. Miere is naamlik nooit in die natuur op die 
plante waargeneem nie en outoriteite soos Burkill (1960) meen dat die bestuiwing 
hoofsaaklik deur nagvlieénde insekte plaasvind. Plante wat tydens hierdie onder- 
soek in die fitotron gehou is, is wel deur miere besoek. 

Volgens Schnepf (1969) kan die nektaruitskeiding die gevolg wees van 
ondoeltreffende floëemvervoer in meristematiese weefsels waar 'n wanbalans 
tussen koolhidrate en stikstofverbindings bestaan. 

